Այս տարվա հունիսի վերջին Մոսկվան հայտարարեց, որ այլևս չի պատրաստվում անդամավճարներ վճարել Եվրոպայի խորհրդին, քանի դեռ Եվրոպայի խորհրդի խորհրդարանական վեհաժողովում չեն վերականգնվել Ռուսաստանի պատվիրակության իրավունքները: Մոսկվայում նաև սկսեցին ակնարկել, որ հնարավոր է, որ Ռուսաստանը դուրս գա կառույցից: Ըստ ամենայնի, հենց այդ հանգամանքներով է պայմանավորված Եվրոպայի խորհրդի գլխավոր քարտուղարի նախաձեռնությունը՝ համոզելու անդամ երկրներին մեղմել Ռուսաստանի նկատմամբ պատժամիջոցային քաղաքականությունը: